РАУЛЬ ЏЬУМКА-ИҦА ҲАЏЬЫМБА
(диит хәажәкыра 21, 1958 ш.)
1975 ш. – далгеит Тҟәарчалтәи абжьаратәи ашкол №5.
Ашкол даналга 1975 ш. инаркны 1976 ш.-нӡа. аус иуан Тҟәарчалтәи ГРЕС аҟны.
1976–1978 шш. – аррамҵура дахысуан Асовет ар Аҳауа Хьчаратә архәҭақәа рыҟны. Аррамаҵура данахыс ашьҭахь Тҟәарчалтәи акомҿар ақалақьтә комитет аҟны аус иуан.
1979 ш. – Аҧснытәи аҳәынҭқарратә университет (ААУ) аҭоурыхтә-зиндырратә факультет аҟны аҵара иҵон. Ауниверситет даналга ашьҭахь 1984 ш. Аҟәатәи ахимиатә зауад аҟны азиндырҩыконсультс аусура далагеит.
1985–1986 шш. – СССР (Минск) АШӘЕ аҧышәахысразы Иреиҳаӡоу ашкол далгеит.
1986 ш.– нанҳәа мза инаркны 1992 ш. – аус иуан СССР АШӘЕ Тҟәарчалтәи аҟәшаҟны, акаҧдан имаҵураҿы.
Нанҳәа мза 1992 ш. – жьҭаара мза 1993 ш. Аҧсны жәлар рџьынџьтәылатә еибашьраан Мрагыларатәи афронт аҧшыхәра маҵзура напхгара аиҭон. Аибашьраҿы илшамҭақәа рзы Аҧсны Ахада В. Арӡынба рашәарамза 30,1995 ш. Леон иорден ианаишьеит.
1993 ш.ин. 1995 ш.-нӡа Аҧсны Аҳәынҭқарра Ашәарҭадаратә маҵзура аҟәша аиҳабыс аус иуеит.
1996–1998 шш. – Аҧсны Аҳәынҭқарра Аҳазалхратә еилакы аконтрабанда аҿагыларазы аҟәша аиҳабыс аус иуеит.
1998–1999 шш. – Аҧсны Аҳәынҭқарра Аҳазалхратә еилакы ахантәаҩы ихаҭыҧуаҩыс дыҟоуп.
Ҧхынҷкәын 17, 1999 ш. ин. 2001 ш.-нӡа – Аҧсны Аҳәынҭқарра Ашәарҭадаратә маҵзура ахантәаҩыс, Аҧсны Аҳәынҭқарра аҧыза-министр актәи ихаҭыҧуаҩыс дыҟоуп.
2002ш. – мшаҧымза 2003 ш. – атәылахьчара аминистрс, Аҧсны Аҳәынҭқарра аҧыза-министр актәи ихаҭыҧуаҩыс дыҟоуп.
Мшаҧымза 2003 ш. – жьҭаара мза 2004 ш. – Аҧсны Аҳәынҭқарра аҧыза-министрс дыҟоуп.
Ажьырныҳәа мза 2005 ш. лаҵарамза 2009 ш. – Аҧсны Аҳәынҭқарра Ахада ихаҭыҧуаҩыс дыҟоуп.
Лаҵарамза 28, 2009 ш. – аҩныҵҟаполитикатә ҭагылазаашьа ауадаҩхара иахҟьаны имаҵура аанижьит.
Лаҵарамза 12, 2010 ш. ин. –аоппозициатә партиа «Аҧсны жәлар ракзаара Афорум» аҧхьагылаҩуп.
Лаҵарамза 10, 2012 ш. – Аҧсны Жәлар реизара адепутатс дыҟоуп.
2014 шықәса нанҳәа 24 рзы имҩаҧысыз изаамҭанытәым алхрақәа раан актәи атур аҟны Рауль Ҳаџьымба алхыҩцәа рыбжьқәа рахьтә иоуз 50,57% ирыбзоураны аиааира игеит.
Официалла Аҧсны Аҳәынҭқарра Ахада имаҵура ааникылеит 2014 шықәса цәыббра 25 рзы.
Дҭаацәароуп, ҩыџьа ахшара имоуп.